De fleste mennesker i Grønland byder gæster velkommen og er i mange tilfælde lige så nysgerrige, som du er. For mange besøgende og lokale opstår de bedste oplevelser i selve mødet og interaktionen med hinanden på en måde, der har værdi for begge parter. Det kan være alt fra et smil til en samtale eller at tage del i en fælles aktivitet.
Selvom en lille grønlandsk bygd kan synes verdener væk fra din hjemstavn, så gælder det helt generelt, at man ikke skal opføre sig på en måde, man ikke ville opføre sig på derhjemme.
Der er dog nogle særlige hensyn at tage, fordi de fleste bygder i Grønland er arbejdsområder og indrettet til lokalt brug. I Nordgrønland er slædehunde ikke kæledyr, og man skal ikke nærme sig dem. Du finder måske værktøj og udstyr, som ser ud til at være efterladt, men du kan være sikker på, at det tilhører nogen og har et formål.
Spørg guiderne ombord, om der er nogle særlige hensyn, der skal tages, før du går i land, og følg disse enkle råd:
Smil og sig hej
Spørg, før du tager billeder, og respekter altid, hvis der bliver sagt nej
Tal med folk, ikke om dem
Respekter de lokale skikke
Hvis du bliver inviteret ind i et privat hjem, så husk altid at tage skoene af, før du går indenfor